Source: http://finlex.fi/fi/laki/alkup/1978/19780903
Timestamp: 2019-12-14 08:48:19+00:00
Document Index: 9836456

Matched Legal Cases: ['§2', '§3', '§2', '§5', '§3', '§7', '§4', '§9', '§10', '§11', '§5', '§13', '§14', '§15', '§16', '§17', '§6', '§19', '§20', '§7', '§22', '§23', '§24', '§8', '§26', '§27', '§28']

Veronkantoasetus 903/1978 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1978 › 903/1978
Verot on maksettava Postipankkiin tai postisiirtoliikettä välittävään postitoimipaikkaan. Veron maksamisesta muihin rahalaitoksiin määrää valtiovarainministeriö.
Verojen suorittamisesta valtion tilivirastoihin sekä niiden maksusta valtion velkasitoumuksilla ja muilla arvopapereilla on voimassa, mitä siitä on erikseen säädetty.
Postipankin on suoritettava pankin konttoreiden ja pankin asiamiesten vastaanottamat verovarat päivittäin lääninveroviraston postisiirtotilille viimeistään maksupäivää seuraavana sellaisena arkipäivänä, jolloin Postipankki suorittaa postisiirtotilien kirjauksen. Muun rahalaitoksen kuin Postipankin on suoritettava kunakin päivänä vastaanottamansa verovarat lääninveroviraston asianomaiselle postisiirtotilille viimeistään maksupäivää seuraavana sellaisena arkipäivänä, jona rahalaitos on yleisölle avoinna.
Valtiovarainministeriö vahvistaa rahalaitoksen kantopalkkion suuruuden ja määrää koron, joka rahalaitoksen on maksettava, jos sen vastaanottamien verovarojen suorittaminen lääniverovirastolle viivästyy.
Perintä.
Lääninveroviraston on lähetettävä määräaikana suorittamatta jätetyt verot ulosottotoimin perittäväksi.
Lääninverovirasto voi keskeyttää verovelvolliseen kohdistuvan perinnän, jos verovelvolliselta on todettu puuttuvan ulosmittauskelpoista omaisuutta tai tuloa, hänen olinpaikkaansa ei tiedetä tai hän oleskelee maassa, jonka kanssa Suomella ei ole verojen perinnän mahdollistavaa sopimusta. Verovelvollisen tulojen, varallisuuden, olinpaikan ja muiden perimiseen vaikuttavien seikkojen selvittelyä on kuitenkin jatkettava ja perimiseen ryhdyttävä uudelleen, jos sen voidaan olettaa johtavan tuloksiin.
Ulosoton hakemisen ohella tai sen sijasta lääninverovirasto voi tarpeen vaatiessa ryhtyä erikoisperintätoimenpiteisiin verojen perimiseksi. Ulosottomiehelle on viipymättä ilmoitettava erikoisperintätoimesta, joka saattaa aiheuttaa muutoksia veron ulosottoperintään.
Erikoisperinnässä voidaan verovelvollinen hakea konkurssiin, ryhtyä verojen perinnän turvaamistoimenpiteisiin, nostaa ja ajaa verojen perinnästä johtuvia korvaus- ja takaisinsaantikanteita sekä lähettää tietoja maksamatta olevista veroista luottolehdissä julkaistavaksi.
Erikoisperintään kuuluu myös verosaatavien valvonta ja puhevallan käyttö konkurssissa, osakeyhtiöiden tai osuuskuntien sulautumisessa, kiinteistön pakkohuutokaupassa, julkisessa haasteessa ja pesäerossa sekä verojen periminen ulkomailla ja ulkomaan verojen periminen Suomessa.
Lyhennykset ja poistot.
Ulosotossa olevan verojäämän lyhentämisestä on viipymättä ilmoitettava ulosottomiehelle.
Jos suoritus on pienempi kuin 5 markkaa, sitä ei palauteta.
Jos veroa palautettaessa on maksettava korkoa, se lasketaan 9 prosentin vuotuisen koron mukaan.
Tilitykset.
Veronkantolain 14 §:n mukaisia veronsaajaryhmien jako-osuuksia vahvistettaessa käytetään perusteena viimeksi toimitettua verotusta. Vahvistamisessa otetaan huomioon palkkatulojen ja muiden henkilökohtaisten tulojen kehitys sekä valtionveron, vakuutetun kansaneläkevakuutusmaksun ja sairausvakuutusmaksun, kunnallisveron ja kirkollisveron perusteissa tapahtuneet muutokset, sellaisina kuin ne on otettu huomioon ennakonpidätystaulukkoja vahvistettaessa, sekä muut asiaan vaikuttavat muutokset.
Kunnan tai seurakunnan jako-osuuksia vahvistettaessa käytetään perusteena viimeksi toimitettua verotusta. Jako-osuuksia vahvistettaessa otetaan huomioon edellisien vuosien asukasluvun kehitys sekä verovuoden ennakkoveroäyrin hinta.
Veronkantolain 16 §:n mukaisia oikaistuja jako-osuuksia vahvistettaessa katsotaan eri tuloista maksuunpantujen verojen jakautuman olevan saman kuin vastaavien tulojen jakautuman. Tuloista on ennen jakautuman vahvistamista vähennettävä niihin kohdistuvat luonnolliset vähennykset. Muiden kuin luonnollisten vähennysten katsotaan kohdistuvan kaikkiin tuloihin näiden tulojen jakautuman mukaisessa suhteessa.
Veronsaajille suoritettaville tai näiltä perittäville veronkantolain 16 §:n mukaisille määrille lasketaan kertakaikkinen 17 prosentin korotus.
Veronkantolain 21 §:ssä tarkoitetuille lykätyille takaisin perittäville määrille peritään lykkäysajalta 12 prosentin vuotuinen korko.
Veronkantolain 13, 15 ja 16 §:n mukaisista tilityksistä huolehtii verohallitus ja ne maksattaa Uudenmaan lääninverovirasto.
Muut kuin 1 momentin mukaiset tilitykset tekee ja maksattaa asianomainen lääninverovirasto, jollei muualla toisin säädetä.
Kantovuodelta tehtävän tilityksen yhteydessä selvitetään veronsaajittain 7 §:n mukaan tileistä poistetut veronsaajaan hyväksi kertymättä jääneet verot.
Milloin kuittaus tapahtuu veronkantolain 9 §:n mukaisesti, on siitä ilmoitettava verovelvolliselle verotuslain 87 §:n 1 momentissa tarkoitetun tiedoksiannon yhteydessä.
Jos veronkantolain mukaan kannettava tai perittävä määrä on pienempi kuin 10 markkaa, se jätetään kantamatta tai perimättä. Jos palautettava määrä on pienempi kuin 5 markkaa, se jätetään palauttamatta.
Verojen ja maksujen kannosta on tehtävä verolajeittain vuositilit siten, kuin siitä verohallituksen tiliohjesäännössä erikseen määrätään.
Verohallitus antaa tarkemmat määräykset verojen kannosta, rahalaitosten vastaanottamien verovarojen tilityksistä, kantotilinpidosta, veronkantoviranomaisen perimistoimista sekä verojen palauttamisesta ja verovarojen tilittämisestä veronsaajille.
Tällä asetuksella kumotaan 15 päivänä tammikuuta 1960 annettu veronkantoasetus (21/ 60) siihen myöhemmin tehtyine muutoksineen.
1 luku - Veronkanto.1§2§3§2 luku - Perintä.4§5§3 luku - Lyhennykset ja poistot.6§7§4 luku - Palautukset.8§9§10§11§5 luku - Tilitykset.12§13§14§15§16§17§6 luku - Veronkuittaus.18§19§20§7 luku - Erinäiset säännökset.21§22§23§24§8 luku - Voimaantulo- ja siirtymäsäännökset.25§26§27§28§